Zemljotres u Nepalu 2015 (april)
Prvi zemljotres u Nepalu u 2015. desio se 25. aprila s magnitudom od 7,8 stepeni. Osim u Nepalu podrhtavanje se osjetilo i u sjevernoj i sjeveroistočnoj Indiji, Tibetu, Kini, Pakistanu i Bangladešu. Epicentar se nalazio oko 80 km sjeverozapadno od glavnog nepalskog grada Katmandua. Hipocentar se nalazio na dubini od 18 km. Prema podacima Američkog geološkog zavoda (USGS), dubina hipocentra bila je 15 km. Dan poslije zemljotresa zabilježen je i nešto slabiji zemljotres od 6,7 stepeni. Ovaj zemljotres smatra se jednim od najsnažnijih koji je uzdrmao ovo područje u posljednih 80 godina. Nepalska policija rano nakon zemljotresa objavila da je poginulo više od 3.200 osoba. Međutim konačni podaci o nastradalima su iznosili preko 8.000 poginulih i preko 19.000 povrijeđenih osoba .